钦定古今图书集成/明伦汇编/氏族典/第189卷 > 萧海璃
## 钦定古今图书集成/明伦汇编/氏族典/第189卷 > 萧海璃

按《辽史萧海璃传》：“海璃，字寅的哂，其先遥辇氐，时为
本部夷离堇。父塔列，天显间为本部令稳。海璃貌魁
伟，膂力过人。天禄间，娶明王安端女蔼因翁主。应历
初察割乱，蔼因连坐，继娶嘲瑰翁主。上以近戚，嘉其
勤笃，命预北府宰相选。顷之，总知军国事。时诸王多
坐反逆，海璃为人廉谨，达政体，每被命案狱，多得其”
情，人无冤者，繇是知名。年五十卒。